|  |
| --- |
|  |

**Test № 1**

1. Factorii de influenţă asupra securităţii statale.
2. Securitatea informațională ca factor de organizare a societății contemporane.
3. Statele ONU şi amestecul militar internaţional;

1.Factorii de influență asupra securității statale sunt economic, politic, juridic, militar, informațional, organizatoric, etc.

2.Securitatea informațională, este o dimensiune a securității de stat, și joacă un rol important pentru organizarea societății contemporane. Globalizarea și dezvoltarea internetului, rețelelor sociale, digitalizarea, aduc nu doar beneficii ci și provocări la adresa securității naționale. Organizarea societății contemporane nu e nouă ci este un model moștenit de după primul război mondial, cu organizații internaționale, securitate colectivă, și democrația ca model de dezvoltare economico-politică, și de menținere a păcii, acest model este recuperat după războiul doi mondial și continuă să fie cheia relațiilor între state și astăzi. Informația este un factor primordial în menținerea relațiilor stabile între state, mai ales astăzi când hegemonia americană a dispărut și au apărut mai multe puteri regionale care încearcă să capere sau să recapete influența lor în teren. Informația trebuie să circule rapid și corect pentru a fi evitate dezastre sau pentru a putea evalua corect provocarea. Anexarea Crimeei de către Rusia denotă probleme mari de securitate informațională, ceea ce le-a împiedicat ucrainenilor să evalueze corect riscul și să răspundă la timp fără să provoace un război cu Federația Rusă. Securitatea informațională la fel este importantă în relațiile dintre puterile nucleare, o informație distorsionată, sau un set de fake news pot crea un dezastru, mai ales între puteri emergente ca Pakistan și India, țări care au un război în teren destul de aprins. Societatea contemporană are nevoie de securitate informațională și pentru a menține un climat de opinie corect în stat ca să nu fie destabilizate statele pe interior. Pentru menținerea securității informaționale, statele au nevoie de un serviciu de securitate activ și performant, pentru a putea reacționa la provocările interne și externe, totodată pentru a face schimb de informații și de a evalua pe plan internațional provocările și pericolele pentru pacea internațională.

3.ONU este organizația internațională, prin intermediul căreia, se încearcă o guvernare globală în limita cedării de suveranitate a statelor. ONU are o multitudine de organisme care lucrează multidimensional pentru menținerea păcii și promovarea dezvoltării în lume. Totodată, ONU are „Căştile albastre”, trupele de menţinere a păcii, care au fost create în 1948. Consiliul de Securitate înfiinţa prima misiune ONU de menţinere a păcii în Orientul Mijlociu, pentru a monitoriza armistițiul dintre Israel şi vecinii săi arabi. De atunci ONU a desfăşuratmai multe de operaţiuni de menţinere a păcii, la care au participat sute de mii de militari, zeci de mii de poliţişti şi personal civil din peste 100 de ţări.ONU, după aprobarea Consiliului de Securitate, trimite forțe pentru menținerea păcii în regiunile unde un conflict armat a încetat de curând, sau a fost suspendat, pentru a încerca impunerea unor acorduri de pace și pentru a descuraja combatanții de la a relua ostilitățile. Deoarece ONU nu are propria forță militară, aceasta este asigurată prin voluntariat de către statele membre.Problema cea mai mare al acestui organism de menținere a păcii este că însăși statele parte a Consiliului de securitate, își pot ascunde intențiile agresive prin intermediul menținerii păcii, așa cum se întâmplă în regiunea transnistreană, unde Rusia prin așa numiții pacificatori menține ocupat estul Moldovei.